Un jocheu japonez de 25 ani a încetat din viaţă după o căzătură suferită în tipul unei curse de cai desfăşurate în weekend la Kochi, transmite Xinhua, potrivit Agerpres.
Yudai Tsakamoto, călare pe calul Cosmo Sea Wolf, a suferit o cădere fatală în timpul unei curse de cai la Kochi, duminică, potrivit unui anunţ necrolog publicat de hipodrom.
Incidentul a avut loc în timpul celei de-al treilea tur din cele zece ale cursei, când calul s-a împiedicat în mod neaşteptat, determinând jocheul să-şi piardă echilibrul şi să cadă din şa, fără legătură cu mişcarea altor cai. El a fost dus imediat cu o ambulanţă la un spital din Kochi, dar mai târziu a fost confirmat decesul, se arată în comunicat.
Tsukamoto a debutat ca jocheu în aprilie 2016 şi a acumulat 318 victorii în cursele de cai regionale de-a lungul carierei sale, potrivit rapoartelor mass-media locale.